Ma nesserwes gar kraḍ n wawalen-a ad naf yella-d usmeskel deg uswir amawalan imi mgaraden deg uẓar ameḥrum ḤRM, ayrad YRD, izem ZM ( J. M. DALLET, 1982 : 946), deg taddart n Bumnazel nufa sseqdacen awal ameḥrum deg waddad amaruz yettuɣal umeḥrum, asuf-is imḥeryam, unti-is tameḥrumt, di Bezzit yella-d useqdac n wawal ayrad asget-is ayraden (K. BOUAMARA, 2010 : 533), deg taddart n Uzaknun nufa ssemrasen awal izem deg waddad amaruz ad yuɣal yizem, asget-is izmawen, unti-is ad naf tbeddal talɣa-is d umawal-is tuɣal tasedda, (K. BOUAMARA, 2010 : 540).